**МЕЃУНАРОДНА СУДСКА РАБОТИЛНИЦА**

**„ ЗАЈАКНУВАЊЕ НА СУДСКАТА НЕЗАВИНОСТ И ТРАНСПАРЕНТНОСТ ПРЕКУ РЕДИФИНИРАЊЕ НА СУДСКАТА ОДГОВОРНОСТ“**

**Забелешки:**

Во своите говори –излагачите и учесниците во дискусионите панели ја потенцираат важноста на балансот помеѓу судската независност и судската одговорност во смисла на почитување на начелотона слободното судско одлучување и трите видови на одговорност на судиите. Како што се очекуваше – дискусијата на судиите широко и детално ги опфати дисциплинските постапки против судиите, процедуралните гаранции, етичкото однесување и јавната доверба и односот со медиумите.

Форумот заклучи дека механизмот за одговорност на судиите не треба да задира во начелото на судска незавиност и слободното судско одлучување – предвидени во домашното законодавство и во Препораката на Советот на Европа бр.12 што се однесува на судската незавиност, одговорност и елиминирање на сите видови притисоци. Судиите укажуваат дека е потребно да си имплементираат општо прифатените механизами во развиените демократии во однос на судската одговорност.За таа цел – потребно е да се изврши комплетна и целосна анализа на законските одредби кои ја регулираат оваа материја – при што би се направиле детални препораки за понатамошни измени на тие закони.

Донесени заклучоци:

* Обезбедувањето на судска независност треба да биде врвен приоритет во активностите на имплементирачките организации во државата.
* Јасно дефинирање на механизмите и критериумите за избор и евалуација, дисциплинска одговорност на судиите. Право на реална жалба и транспарентност на постапките, како предуслов за судска независност.
* Судскиот Совет може да биде важна алатка за заштита на судската независност. Потребно е зголемување на нормативните гаранции согласно меѓународните стандарди и воспоставување на што е можно поголема судска самоуправа во однос на статусни прашања на судиите.
* Форумот заклучи дека е потребна плуразација на санкциите при одлучување за дисциплинкса одговорност.
* Потребно е подигнување на степенот на доверба кон судството со независни и фер одлуки, постапувајќи согласно законот.
* Учесниците заклучија дека е потребно култивирање на соодветен однос со медиумите со цел промовирање на судските активности.
* Почитување на Кодексот за судиска етика и правилата за етичко однесување.
* Судиите при своето постапување покрај другото имаат и општествена одговорност, како носители на судски функции.
* Форумот препорачува да се одбие секое внатрешно или надворешно мешање во слободното одлучување на судијата и градење на судски интегритет.
* Излагачите ја потенцираа важноста на улогата на претседателите на судовите во обзебедување на услови за независно постапување на судиите.
* Форумот препорачува дијалог и соработка со останатите власти во имплементација на овие заклучоци, како и во однос на стандардите за независност на судството.

Охрид Д-р Џемали Саити,

3.11.2017 година Претседател на Здружение на судиите на Република Македонија